
2. számú melléklet

ÖSSZEFÉRHETETLENSÉGI NYILATKOZAT
A Nemzeti Közszolgálati Egyetem Doktorandusz Önkormányzat küldöttgyűlési választásán való részvételre

Alulírott, …………………………………………………… (NEPTUN-kód: ………………………), a …………………………………………………… Doktori Iskola doktorandusz hallgatója a Doktorandusz Önkormányzat küldöttgyűlési képviselőjének jelentkezés céljából a Doktorandusz Önkormányzat Alapszabályában foglalt összeférhetetlenségi rendelkezések ismeretében az alábbi nyilatkozatot teszem:

1. Tudomásul veszem, hogy a DÖK tisztségviselői megbízatásom ideje – valamennyi doktorandusz önkormányzati tisztségem időtartamát egybeszámítva – legfeljebb négy év lehet. Kijelentem, hogy nem töltök be vezető tisztségviselői feladatokat, nem vagyok felügyelőbizottsági tag, és nem látok el könyvvizsgálói feladatot olyan gazdasági társaságban, amelyet a Nemzeti Közszolgálati Egyetem (továbbiakban: NKE) hozott létre, vagy amelyben az NKE részesedéssel rendelkezik.
2. Kijelentem, hogy nem vagyok aktív tagja politikai pártnak, politikai párt ifjúsági szervezetének, vagy politikai párt ifjúsági tagozatának. Amennyiben ilyen tagsági jogviszonnyal rendelkezem, úgy a DÖK képviseletem időtartama alatt az ebből következő aktivitásomat szüneteltetem, és erről a Küldöttgyűlés részére nyilatkozatot teszek.
3. Kijelentem, hogy nem vagyok másik felsőoktatási intézmény doktorandusz önkormányzatának képviselője. Tudomásul veszem, hogy a Doktoranduszok Országos Szövetsége (DOSZ) szervezetében betöltött tagság nem jelent összeférhetetlenséget.

Vállalom, hogy amennyiben jelölésemmel összefüggésben, illetve a választási folyamat során összeférhetetlenség merül fel, vagy annak gyanúja vetődik fel, és az a Választási Bizottság által megállapításra kerül, úgy elfogadom a Választási Bizottság döntését a választási folyamatból való esetleges kizárásomra vonatkozóan.

Vállalom továbbá, hogy amennyiben esetleges képviselői megbízatásom során bármilyen összeférhetetlenségi ok merül fel velem szemben, arról annak tudomásomra jutását követő 24 órán belül tájékoztatást nyújtok az elnök részére. Tudomásul veszem, hogy az esetlegesen felmerülő összeférhetetlenséget legkésőbb egy héten belül meg kell szüntetnem.

Kijelentem, hogy a fenti nyilatkozatban foglaltak a valóságnak megfelelnek, és az Alapszabályban rögzített összeférhetetlenségi szabályokat magamra nézve kötelezőnek ismerem el és betartom.

Budapest, 2026. ………………………… hó ……… nap

……………………………………………
jelentkező
…………………………… Doktori Iskola

